Н А Р Е Д Б А

НА
ОБЩИНСКИ СЪВЕТ СМЯДОВО ЗА РЕДА ЗА ПРОВЕЖДАНЕ НА 
ТЪРГОВСКА ДЕЙНОСТ
НА ТЕРИТОРИЯТА НА ОБЩИНА СМЯДОВО

Глава първа
ОБЩИ  ПОЛОЖЕНИЯ

Чл.1 (1) /Изм. с Р-е№81/17.08.2004г./С тази Наредба се уреждат реда и условията за откриване и функциониране на всички търговски обекти, разположени на територията на Община Смядово, независимо от формата на собственост, начина на строителство и стопанисване, регистрирани и категоризирани по действащото законодателство.
	(2) Търговски обекти по смисъла на тази Наредба са:
1.	магазини за хранителни и нехранителни стоки
2.	заведения за хранене и развлечения
3.	обекти за комунални и други услуги
4.	хотели и други места за настаняване
5.	обекти за търговия по електронен път 
6.	 зали за компютърни игри
7.	павилиони
8.	подвижни щандове
9.	пунктове за изкупуване
10.	маси за сервиране пред обекти за хранене и развлечения
11.	други обекти, извършващи търговия и услуги по реда на ТЗ
12.	/Доп. Реш. № 265/29.01.2003г./ преместваеми обекти, представляващи помещения за масово събиране на хора – циркове и други съоръжения за повече от 50 човека в едно помещение.

Чл.2 /Отм. с Р-е№81/17.08.2004г./

Глава втора
РЕГИСТРИРАНЕ НА ТЪРГОВСКИТЕ ОБЕКТИ

   Чл.3 /Отм. с Р-е№81/17.08.2004г./
Чл.4 /Отм. с Р-е№81/17.08.2004г./
   Чл.5 /Отм. с Р-е№81/17.08.2004г./
Чл.6 /Отм. с Р-е№81/17.08.2004г./
   Чл.7 /Отм. с Р-е№81/17.08.2004г./
Чл.8 /Отм. с Р-е№81/17.08.2004г./
Чл.9 /Отм. с Р-е№81/17.08.2004г./

Глава трета
ОБЩИ ИЗИСКВАНИЯ КЪМ ТЪРГОВСКИТЕ ОБЕКТИ

 Чл.10 (1) На видно място в търговския обект задължително се поставя постоянен надпис на български език с фирмата на търговеца, представляващият търговеца, наименованието на обекта, както и предлаганите стоки и услуги.
	(2) Допуска се на витрините да се поставят надписи и на чужд език само ако те дублират надписите на български език или представляват търговска марка, фирмен знак (лого), но с размер, не по-голям от този на български език.

	Чл.11 На входа на търговските обекти задължително се поставя табела на български език, която съдържа данни за:
•	работното време
•	почивните дни на обекта
•	името и телефона на лицето, отговорно за търговския обект

Чл.12 Работното време на обектите за търговия и услуги следва да бъде съобразено с изискванията на Наредба № 1 за поддържане и опазване на обществения ред на теритотията на Община Смядово.

Чл.13 (1) Търговските обекти и заведенията за хранене и развлечения могат да работят и с ненормирано работно време, за което следва да притежават удостоверение, издадено от Община Смядово.

(2) За такива се считат тези, които регистрират работно време съответно след 22.00 часа през зимния период (от 1 ноември до 31 март) и 23.00 часа през летния период (от 1 април до 31 октомври) и следва да отговарят на следните условия:
1.	Заведенията за хранене и развлечение да се намират в нежилищни сгради 
2.	Да отговарят на всички норми за строителство, пожарна безопасност и хигиенни норми за шум и вибрации
3.	Да е създадена организация, гарантираща охраната на клиентите на заведението и прилежащия му паркинг, както и спокойствието на живущите в близост
4.	Да не се нарушава деклларирания капацитет на посетители и персонал

(3) Регистрация на ненормирано работно време се извършва въз основа на следните документи:
1.	Молба до кмета на Община Смядово (Приложение 3)
2.	Протокол за измерено ниво на битов шум със становище от ХЕИ Шумен
3.	Становище от РПУ Велики Преслав
4.	Становище от Дейност “ТСУ” при Община Смядово

(4) Търговски обекти с ненормирано работно време се вписват в специален регистър в отдел “Стопански дейности”.

	(5) Удостоверението за ненормирано работно време (Приложение 4) се издава /презаверява/ от кмета на Общината в 14-дневен срок и важи за съответната календарна година. Презаверяването за следващ период се извършва до изтичане срока на валидност, въз основа на Молба-декларация до кмета на Община Смядово (Приложение 5) и документ по ал.3 точка 3.  

	(6) Удостоверението за регистрирано ненормирано работно време се отнема със Заповед на кмета на общината /не се презаверява/ в случай на:
1.	Нарушаване на разрешеното работно време, регистрирано с Акт на органите на РДВР или Общината.
2.	Обоснована жалба от граждани, обстоятелствата по която са проверени и регистрирани от органите на РДВР, ХЕИ, Общината или други компетентни органи.
3.	Нарушаването на обществения ред и спокойствието на гражданите в рамките на регистрираното работно време, констатирано с акт на органите на РДВР или Общината.
4.	Продажбата на алкохолни напитки , тютюн и тютюневи изделия на малолетни и непълнолетни лица в нарушение на чл.56 точка 1 и чл.58 алинея 3 от Закона за народното здраве, констатирано с акт от органите на ХЕИ, РДВР или Общината.
5.	 Продажба или предлагане в обекта или непосредствено до него на наркотични или вещества с психотропно въздействие, констатирани с акт на органите на ХЕИ, РДВР или Общината.
6.	Отнемане на сертификата за пожарна безопасност – за обстоятелствата РСПАБ уведомява писменно Община Смядово.
7.	В случайте на нарушение по чл.20 ал.1 точка 3 и 4.
8.	В случайте на нарушаване на декларирания капацитет на посетители и персонал.

  Чл.14 Търговецът е длъжен да предлага на потребителя стоки с етикети на български език.

  Чл.15(1) В хотелите и други места за настаняване , както и в търговските обекти за комунални и други услуги на видно място се поставя ценоразпис на отделните видове услуги.
(2) В заведенията за хранене и развлечение се осигуряват листове – меню с предлаганите храни, напитки и техните цени.
(3) В обектите, в които се работи с мерки и теглилки, търговецът представя удостоверение за предварителна контролна заверка от компетентния орган, съгласно Закона за измерванията и подзаконовите нормативни актове по приложението му.

Чл.16 За извършената продажба търговецът е длъжен да издава документ /фактура, фискална касова бележка от електронен касов апарат с фискална памет за продажба на течни горива/, който да съдържа най-малко данните за датата на продажбата, вида на стоката и цената.

Чл.17 Търговецът е длъжен да държи в търговският обекти на разположение на контролните органи в зависимост от предмета му на дейност:

                1./Отм. с Р-е№81/17.08.2004г./
	2.Становище за продажба на алкохолни напитки.
                3.Разрешение за търговия с тютюн и тютюневи изделия.
	4.Лиценз за извършване на туристическа дейност, хотелиерство и ресторантьорство.
                5.Удостоверение за категоризация.
                6.Санитарен журнал за ХЕИ.
                7.Контролна книга за ДВСК.
                8.Заверени здравни книжки за работещите в обект, в които се продават хранителни стоки, както и в заведенията за хранене и развлечение.
                9.Копие от документ за произхода на стоките.
               10.Документ за съответствие на контролно-измервателните уреди с изискванията на Държавната агенция по стандартизация и метрология.
                11.Удостоверение за ненормирано работно време.

Чл.18 Търговецът е длъжен да издава на купувача гаранционна карта, съгласно изискванията на ЗЗППТ при продажбата на стоки, подлежащи на гаранционно поддържане.

Чл.19(1)Търговецът осигурява необходимите сертификационни и стандартизационни документи за всички стоки преди пускането им в продажба
         (2) При установено отклонение от стандартизационните документи или изтичане срока на годност, търговецът е длъжен да спре стоките от продажба и да ги извади от търговския оборот. Повторното им предлагане за продажба може да стане само с писменно разрешение от компетентните контролни органи.

 Чл.20 (1) На територията на Община Смядово се забранява:
1.	Търговията с пиротехнически изделия с увесилителна цел извън обектите по Закона за контрол над взривните вещества, огнестрелните оръжия и боеприпасите и Правилника за неговото прилагане.
2.	Продажбата на стоки с неустановен произход и на стоки, неотговарящи на изискванията на чл.19 ал.1.
3.	Продажбата и сервирането на алкохолни напитки, тютюн и тютюневи изделия на лица под 18 години, както и на лица в нетрезво състояние.
4.	/Изм. Реш. № 225/31.07.2002г./ Достъпа на лица под 18 години без придружители – пълнолетни лица в обекти със сервиране на алкохол след 23.00 часа през летния сезон и след 22.00 часа през зимния сезон.
5.	Продажба на алкохолни напитки в учебни, възпитателни и лечебни заведения, на младежки забави, спортни игри и други подобни.
6.	Продажбата на тютюн и тютюневи изделия на територията на детски, учебни и лечебни заведения, както и в търговски обекти, отстоящи до 200 метра от тях.
7.	Ползването на зелените площи, тротоарите и др.места, предназначени за общо ползване около търговските обекти – за съхраняване на стоки и амбалаж.
8.	Ползването на питейна вода за изстудяване на напитки и други стоки.
9.	/Доп. Реш. № 225/31.07.2002г./ Участието на малолетни и непълнолетни лица в хазартни игри, допускането им в игрални зали и помещения, където се устройват хазартни игри;
10.	 /Доп. Реш. № 225/31.07.2002г./ Продажбата на порнографска литература, вестници, списания и предмети от този вид на малолетни и непълнолетни лица;
11.	 /Доп. Реш. № 225/31.07.2002г./ Изграждането на игрални зали, които да отстоят на по-малко от 300 м., измерено по графичен метод по осовата линия на най-прекия пешеходен път от основно или средно учебно заведение;
12.	 /Доп. Реш. № 225/31.07.2002г./ Собствениците на заведения за обществено хранене и увесилителни заведения да осигурят пропускателния режим и охраната на същите, обезпечаваща сигурността на техните посетители. - Отменя се с Решение 348/20.06.07г. 
13.	/Доп.Реш. № 15/23.12.2003г./ Забранява се носенето на огнестрелно оръжие за времето от 22.00 до 06.00 часа в питейни и увеселителни заведения, барове, дискотеки и други. Контрола по спазване на забраната се осъществява от съдържателите на заведенията.
(2) Тези забрани се отнасят и за търговците на открито.
Чл.20а Собствениците на заведения за обществено хранене и увесилителни заведения да осигуря пропускателния режим и охраната на същите, обезпечаваща сигурността на техните посетители – Решение № 348/20.06.07 г.
Чл.21 Търговецът е длъжен да поддържа чистотата, да осигури необходимите съдове за твърди битови отпадъци съгласно действащата нормативна уредба и да следи за спазването на обществения ред в обекта и прилежащата му територия, включително и тротоара пред обекта.
/нов, създ. с Решение № 266/29.08.2013г./ чл. 21а: Забранява се на собствениците на търговски обекти да продават алкохолни напитки, с цел употреба пред и около търговските обекти, както и прилежащите им територии.

Глава четвърта
НЕСТАЦИОНАРНИ /ПРЕМЕСТВАЕМИ/ ОБЕКТИ ЗА
ТЪРГОВИЯ И УСЛУГИ

Чл.22 (1) На улици, тротоари, площади, на места по разработена от главния архитект и утвърдена от него схема може да се извършва търговия със следните стоки:
1.	Печатни произведения – вестници, списания, книги.
2.	Хранителни стоки – закуски, пакетирани захарни изделия, плодове, зеленчуци, сладолед, ядки, пуканки.
3.	Промишлени стоки – бижутерия, слънчеви очила, произведения на приложните изкуства.
4.	Цветя.
5.	Павилиони за кафе, компютърни игри и др. по проекти, съгласувани с главния архитект на Община Смядово.
(2) По време на национални и общоградски празници се разрешава продажба и на други стоки, като видът и местата за търговия се определят с изрична заповед на кмета на Общината.
(3) На утвърдени по схема места за търговска дейност на открито се поставят преместваеми съоръжения, които могат да бъдат:
1.	Колички и масички за търговия, изработени по типов модел, утвърдени от главния архитект на общината.
2.	Стойки, машини и фризери за сладолед, маси пред заведения и свързаните с тях слънцезащитни съоръжения.
3.	Съоръжения за целогодишно ползване /павилиони, кабини и др./, обемни клетки /модули/ от леки сглобяеми елементи, чийто външен вид се съгласува с Главния архитект на Общината.
4.	/Доп. Реш. № 265/29.01.2003г./ Преместваеми обекти по чл.1, ал. 2, т.12
(4) /Доп. Реш. № 265/29.01.2003г./  За ползването на съоръженията по точка 1, точка 2 и точка 4 от алинея 3 се дължи такса съгласно Раздел II от глава ІІІ на Закона за местните данъци и такси, а за тези по точка 3 от същата алинея – наем съгласно Тарифа за месечен наем на сгради и терени – частна общинска собственост на Община Смядово.

	Чл.23 (1) Отдаването на места за поставяне на павилиони върху общински терени съгласно утвърдена схема се извършва чрез търг по цени, определени от Общинския съвет.
	         (2) Схемите се актуализират и преодобряват за период, не по-дълъг от три години.

	Чл.24 (1) За поставяне на нестационарни /преместваеми/ съоръжения за търговия – маси, павилиони, кабини и др., се предоставят незастроени терени, части от неблагоустроени тротоарни площи, свободни общински терени – частна общинска собственост и публична общинска собственост както следва:
1.	Върху общински терени: въз основа на схема, одобрена от Главния архитект на Общината, като се издава разрешение за поставяне.
2.	Върху частни терени: въз основа на разрешение за поставяне по молба /заявлние/ от собственика на парцела до Дейност “ТСУ”
(2) Под незастроени терени се разбират такива, върху които не е осъществено предвиденото от Подробен устройствен план – Подробен регулационно-застроителен план /ПУП – ПРЗ/ мероприятие и върху които е възможно ситуиране на преместваеми съоръжения за търговия.
(3) Под свободни общински места, но не върху зелени площи, се разбират такива, върху които е осъществено мероприятието по Подробен устройствен план – Подробен регулационно-застроителен план /ПУП – ПРЗ/ и върху които е възможно поставянето на преместваеми съоръжения за търговия, без с това да се нарушава ползването на основното предназначение на площите, чиято собственост е законно определена.
(4) Поставянето на преместваеми съоръжения върху частни терени се извършва в съответствие с Правила и норми за застрояване на сгради и постройки на допълващото застрояване и действащите хигиенни и противопожарни норми.
	
	Чл.25 (1) Търговия и услуги от нестационарни /преместваеми/ съоръжения се извъшва след издаване на разрешение от отдел “Стопански дейности” срещу представяне на следните документи:
1.	Молба до кмета на Общината / във връзка с чл.22 ал.1 и ал.2/
2.	Удостоверение за актуално съдебно състояние.
3.	Санитарно разрешение от ХЕИ при продажба на хранителни стоки.
4.	Квитанция за платена такса на квадратен метър заета площ за първия месец.
5.	Квитанция за платена такса за издаване на разрешително за търговска дейност от нестационарни /преместваеми/ съоръжения.
6.	Издадено разрешение от Дейност “ТСУ” при Община Смядово за поставяне.
7.	/Доп. Реш. № 265/29.01.2003г./  Поставянето на преместваеми обекти по чл.1, ал.2, т.12 се допуска и след оглед /удостоверен с констативен протокол/ на оперативна комисия от представители на Общинска администрация Смядово, РС ПАБ и ХЕИ.
(2) Разрешителните за търговия от нестационарни /преместваеми/ съоръжения се издават в 10-дневен срок.
(3) Таксите се заплащат в определените с Решение на Общинския съвет размери, независимо от това колко време през деня или месеца е заемано мястото.

Чл.26 Издадените разрешителни за извършване на търговска дейност от нестационарни /преместваеми/ съоръжения, както и квитанцията за платена месечна такса за заета площ се носят винаги от лицето, извършващо дейността.

Чл.27 Търговска дейност се извършва само на посоченото в раазрешителното място и време, при спазване на следните задължителни изисквания:
А) поддържане на чистотата и обществения ред в обекта, външния вид и прилежащата му територия
Б) осигуряване незабавно прибиране на стоките и амбалажа след разтоварването им пред търговския обект

Глава пета
КОНТРОЛ И САНКЦИИ

Чл.28 /Решение 25/07.02.2008г./ (1) Контролът по спазването на разпоредбите на тази наредба се осъществява от Кмета на общината или упълномощени от него длъжностни лица от Общинската администрация и Полицейски участък Смядово.
(2) Кметът на общината упражнява контрол върху дейността на лицата, извършващи търговска дейност.
(3) При констатиране на нарушения  Кметът на общината е длъжен да предприеме всички необходими действия за незабавното им отстраняване и санкциониране.
(4) При констатиране на нарушения, несвързани с търговската дейност, Кметът на общината е длъжен своевременно да сигнализира компетентните органи за извършване на контрол.
(5) /нов – Решение 348/20.06.07г./ / изм. с Реш. № 266/29.08.2013г./ Полицейски участък Смядово осъществява контрол по чл.12, чл.13 и чл. 21а.

Чл.29 (1) Длъжностните лица по чл.28 ал.1 имат право да извършват проверки на лицата, извършващи търговска дейност на територията на общината.
(2) /Изм. с Р-е№81/17.08.2004г./ При констатиране на нарушение на дейността, длъжностните лица съставят актове. 
(3) Наказателните постановления се издават от Кмета на общината.
(4) За образуване на административно-наказателно производство за нарушения на тази наредба, съставянето на актове, издаването, връчването и обжалването на наказателните постановления и тяхното изпълнение се прилагат разпоредбите на Закона за административните нарушения и наказания.

Чл.30 (1) За неспазване на наредбата от лицата, извършващи търговска дейност в обектите по чл.1 ал.2 се налагат глоби в размер до 500 (петстотин) лева, а при повторно нарушение и лишаване от правото да се упражнява търговска дейност за срок от 6 месеца.
(2) Наред с предвидените административни нарушения контролният орган постановява отнемане в полза на общината на вещите, които са послужили за извършване на административното нарушение или които са предмет на нарушението, по смисъла на чл.20 от Закона за административните нарушения и наказания.

Чл.31/Отм. с Р-е№81/17.08.2004г./

ДОПЪЛНИТЕЛНИ РАЗПОРЕДБИ

& 1 /Отм. с Р-е№81/17.08.2004г./

ПРЕХОДНИ И ЗАКЛЮЧИТЕЛНИ РАЗПОРЕДБИ

           &  2. /Отм. с Р-е№81/17.08.2004г./
           &  3. /Отм. с Р-е№81/17.08.2004г./
           & 4. Тази наредба се издава на основание чл.22 от Закона за местното самоуправление и местната администрация и чл.65 от Закона за защита на потребителите и за правилата за търговия Заличава се Решение 348/20.06.07г..
	& 5. Наредбата е приета от Общински съвет – Смядово с Решение № 210 по Протокол № 3 от 21.05.2002 год. 
           & 6. Наредбата е допълнена и изменена от Общински съвет Смядово с Решение № 218 по Протокол № 1 от 25.01.2006 г., Решение № 25 по Протокол № 4/07.02.2008 г., Решение № 266 по Протокол № 8 от 29.08.2013г.

Приложение № 1, 2, 3, 4, 5

Приложение № 3

								До 
								Кмета на 
								Община Смядово

М  О  Л  Б  А

От _________________________________________ Д № _________________
БУЛСТАТ ________________, представляван от ______________________________
____________________________________ ЕГН _______________________________
гр.(с) ______________________ ул.№ _______________________________________

		Господин Кмет,

		Моля да бъде регистрирано ненормирано работно време на обект:
________________________________________ с адрес:гр.(с) ___________________
ул. № __________________________________________________________________

	Предлагам търговския обект да работи с работно време:
		От _______________часа  до ________________ часа

Д Е К Л А Р И Р А М :

1.	Запознат съм с изискванията на Наредба № 1 за пъддържане и опазване на обществения ред в Община Смядово и Наредбата за търговска дейност
2.	Имам издаден лиценз за търговия с вино, спирт, спиртни напитки и тютюневи изделия №_____/______________( № _____/_______________)
3.	Обекта е категоризиран с Удостоверение №_______/_________________

ПРИЛОЖЕНИ ДОКУМЕНТИ:

1.	Протокол за измерено ниво на битов шум със становище от ХЕИ
2.	Становище от РПУ гр.Велики Преслав
3.	Становище от Дейност “ТСУ” при Община Смядово

_______________г.					_____________(_________________)

Приложение № 4

ОБЩИНА СМЯДОВО

У Д О С Т О В Е Р Е Н И Е

№______/_________г

	На основание чл. 13 ал. 3  Наредба за търговската дейност на Общински съвет – гр.Смядово и чл.22 от ЗМСМА

Р Е Г И С Т Р И Р А М

Работно време: от _________ до ____________ 

За търговски обект ___________________________________________    
в гр.(с) __________________ ул.___________________________№ ____ стопанисван от ________________________________________________
Д №______________, БУЛСТАТ _______________
Представител:  ________________________________________________ с адрес _____________________________________________________ ЕГН:____________________

Удостоверението е валидно до:_______________________

Документи за презаверяване се подават до срока на валидност.

	Удостоверението се отнема  (не се презаверява) в случайте и по реда на чл.13 ал.6 от Наредбата за търговска дейност.

							Кмет на
							Община Смядово:__________
										/____________/

Приложение № 5

								                                                                             До 
									Кмета на
									Община Смядово

М О Л Б А  -  Д Е К Л А Р А Ц И Я

От _____________________________________________ Д №___________________
БУЛСТАТ_______________ представляван от _________________________________
_______________________________________ ЕГН ____________________________
гр.(с) ____________________ ул.№ _________________________________________

Господин Кмет,

	Моля да бъде презаверено Удостоверение за ненормирано работно време №____/__________ г. За обект :____________________________________________
	Предлагам търговския обект да работи с работно време:
От______________ до _______________часа

Д Е К Л А Р И Р А М :

1.	Не е нарушавано разрешеното работното време.
2.	Няма обоснована жалба от граждани относно реда в заведението и в близост до него
3.	Не е нарушаван обществения ред и спокойствието на гражданите в рамките на регистрираното работно време
4.	Не е констатирана продажба на алкохолни напитки, тютюн и тютюневи изделия на малолетни и непълнолетни лица в нарушение на чл.56 т.1 и чл.58 ал.3 от Закона за народното здраве
5.	Не е констатирана продажба или предлагане в обекта или непосредствено до него на наркотични или вещества с психотропно въздействие
6.	Не е отнеман сертификата за пожарна безопасност

Известна ми е отговорността по чл.313 от Наказателния кодекс.

ПРИЛАГАМ:

1.	Становище от РПУ Велики Преслав

________________г.				_____________(_______________)